Woord: mombakkiesFoto ter illustrasie. (Foto: Giada Nardi/Pixabay) Woord: mombakkies Betekenis: 1 Masker in die vorm van ‘n snaakse of skrikwekkende gesig. 2 Gesigsuitdrukking, optrede of houding wat ware emosie verberg. Waar kom dit vandaan? Uit Nederlands mombakkes (1649 in betekenis 1, 1697 in betekenis 2), ŉ samestelling van mom “masker, gemaskerde” en bakkes “gesig”. Vanuit Afrikaans in Suid-Afrikaanse Engels in die vorm mombakjes (1913). Uitdrukkings: – Hy is mombakkies: Hy het glad nie ŉ vis gevang nie. – Met daardie mombakkies weet ŉ mens nie wat hy dink nie: Hy het ‘n maskeragtige gesigsuitdrukking. Bronne: Etimologiewoordeboek van Afrikaans (EWA) en Wat praat jy!